KOMMISSIONENS FORORDNING (EF) Nr. 482/95 af 3. marts 1995 om ændring af forordning (EF) nr. 1222/94 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag II

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (2), særlig artikel 8, stk. 3, og

ud fra følgende betragtninger:

Kommissionens forordning (EF) nr. 1222/94 af 30. maj 1994 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag II (3), senest ændret ved forordning (EF) nr. 2296/94 (4), fastsætter i artikel 5, stk. 2, tredje afsnit, at den forudfastsatte restitutionssats skal justeres i henhold til reglerne gældende for forudfastsættelse af restitutioner for basisprodukter, som eksporteres uforarbejdet;

Rådets forordning (EF) nr. 1766/92 vedrørende den fælles markedsordning for korn (5), ligesom forordning (EF) nr. 1418/76 vedrørende den fælles markedsordning for ris (6), som ændret ved forordning (EF) nr. 3290/94, fastsætter for fremtiden en justering af restitutioner på grundlag af interventionsprisen; denne ændring finder dog først anvendelse fra 1. juli 1995;

der eksisterer ikke justeringsregler for licenser udstedt for basisprodukter før 1. juli 1995 og anvendt efter denne dato; det er derfor passende at fastsætte en regel for eksport af varer, som ikke er opført i traktatens bilag II;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for bilag II -

UDSTEDT FØLGENDE FORORDNING:

Artikel 1

I artikel 5, stk. 2, i forordning (EF) nr. 1222/94, tilføjes efter tredje afsnit følgende afsnit:

»For så vidt angår licenser, der indeholder en forudfastsættelse af restitutionen, og som er udstedt før 1. juli 1995 for korn og før 1. september 1995 for ris, og som anvendes efter disse datoer, foretages justeringen af restitutionssatsen dog ved sammenligning af den interventionspris, der er gældende på dagen for udstedelsen af licensen, og den interventionspris, der er gældende på dagen for antagelsen af udførselsangivelsen, eller den dag, der er fastsat i artikel 26, stk. 2, i forordning (EØF) nr. 3665/87.«

Artikel 2

Denne forordning træder i kraft den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. marts 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 318 af 20. 12. 1993, s. 18.

(3) EFT nr. L 136 af 31. 5. 1994, s. 5.

(4) EFT nr. L 249 af 24. 9. 1994, s. 9.

(5) EFT nr. L 181 af 1. 7. 1992, s. 21.

(6) EFT nr. L 166 af 25. 6. 1976, s. 1.